রাজা (নাটক)
রাজা হল রবীন্দ্রনাথ ঠাকুর রচিত একটি নাটক। ১৯১০ সালে এই নাটকটি রচিত হয়। এটি একটি "রূপক-সাংকেতিক নাটক" হিসেবে চিহ্নিত। রাজা নাটকের আখ্যানভাগ মহাবস্তু গ্রন্থের রাজা কুশের বৌদ্ধ কাহিনি অবলম্বনে রচিত। এই নাটকের একটি মঞ্চায়ন-উপযোগী সংক্ষিপ্ত সংস্করণ অরূপরতন নামে ১৯২০ সালে প্রকাশিত হয়। সুকুমার সেনের মতে রাজা রবীন্দ্রনাথের প্রথম যথার্থ সাংকেতিক নাটক। নাটকের মূল উপজীব্য বিষয় হল মানুষের হৃদয়ে ঈশ্বরের গোপন ক্রিয়া।